SCA Packaging panustab säästvasse arengusse selliste pakendidisainide loomise teel, mis kaitsevad meie klientide tooteid.  Pakendidisainide loomisel langetatavad otsused võivad keskkonda märkimisväärselt mõjutada. Õige disain võimaldab meil pakkuda oma klientidele pakendeid, mis on kvaliteetsed ja vastupidavad, olemata seejuures liialt keerukad või tekitades liigselt jäätmeid.    Õige disain loob harmoonia toote ning primaarse, sekundaarse ja tertsiaalse pakendi vahel. Niinimetatud 'Hällist hällini' olelusringil põhinevad pakendidisainid võtavad arvesse kogu pakendi elutsüklit toote ja tarneahela kontekstis, nõudes seejuures võimalikult vähese materjalikoguse kasutamist ja soodustades võimalikult suure koguse materjali ja energia taaskasutamist.    Õige disaini kasuks otsustamine tagab ka pakendi ruumala võimalikult tõhusa kasutamise. Kui tooteid on võimalik tihedamalt paigutatuna transportida, läheb nende transportimiseks tarvis vähem masinaid, mille tulemusel tarbitakse vähem kütust ning atmosfääri paisatakse vähem heitgaasi. Õige disain eeldab õiget tootmisprotsessi, mille esimeseks sammuks on tarneahela põhjalik analüüsimine ning õigete materjalide leidmine.    Järgmise sammuna luuakse kolmemõõtmelised  disainid, mida on võimalik virtuaalkeskkonnas vaadelda ja korrigeerida. Virtuaalsete disainide põhjal luuakse seejärel prototüübid, millega viiakse läbi arvukalt katsetusi, et leida parim lahendus.    Õige disain eeldab õigete vahendite kasutamist ning SCA kasutab oma disainide loomise protsessis mitmeid materiaalseid disainimisvahendeid. Need vahendid võimaldavad näiteks simuleerida tugevust, aidates minimeerida vajaminevat pakendimaterjali või optimeerida vajaminevate kaubaaluste kogust ning tagavad selle, et meie pakendid aitavad meie klientidel saavutada oma säästva arengu eesmärke.